Landkreis Bremervöör

De Landkreis Bremervöör weer bit 1977 en Rebeetskörperschaft in Neddersassen. Kreisstadt un Sitt vun de Verwalten weer de Stadt Bremervöör, wo ok de Naam vun afkummt.

 Geografie 

In’n Noorden von’n Kreis Bremervöör leeg de Kreis Neehuus un in’n Oosten de Kreis Stood. In’n Süden dee de Kreis an’n Kreis Zeven grenzen un in’n Süüdwesten an’n Kreis Oosterholt. In’n Westen weer de Kreis Geestmünn un in’n Noordwesten de Kreis Leh.

Nadem de Kreis Bremervöör 1932 mit’n Kreis Zeven tohoopgahn is, harr de Landkreis in’n Oosten ok noch en Grenz mit’n Landkreis Horborg, in’n Süden mit’n Landkreis Rodenborg un in’n Süüdwesten mit’n Landkreis Veern.

 Historie 
De Landkreis Bremervöör is 1884 grünnt worrn, nadem sik Preußen 1866 dat Land Hannober anegent hett un as Provinz Hannober inrichten dee. Dat Rebeet weer vörher al ünner den Naam Stoder Geestkreis ut de sülsvtstännige Stadt Bremervöör, dat Amt Bremervöör un dat Dörp Öölm ut dat Amt Himmelpoorten billt worrn. De Landkreis weer den Regeerensbezirk Stood toordent. In’t Johr 1932 is dat Rebeet mit den Kreis Zeven tosamenleggt worrn, de op de Koort baven ’n beten heller dorstellt is.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Bremervöör op Landkreis Bremervöör ännert.

De Landkreis harr Bestand bit 1977, as he in’n Rahmen vun de Kommunalreform oplöst un in den hüütigen Landkreis Rodenborg (Wümm) inordent worrn is.

Dat fröhere Kfz-Kennteken vun’n Landkreis weer BRV, dat ok Anfang vun de 2000er Johren af un an noch an Fohrtüüch to finnen is, de vör de Reform 1977 för’n Stratenverkehr tolaten worrn sünd. Dat sünd vör allen Fohrtüüch un Hangers ut de Land- un Forstweertschap. In de Naverlandkreisen möken sik de Lüüd mit dat Kennteken en Spaaß un seggen, dat stünn för „Banditen, Rövers un Verbrekers“.

 Inwahnertallen 
 InwahnersM. Rademacher Geschichte on Demand Daten vun de Kreisen in de Provinz Hannober 1890 1900 1910 1925 1933 1939 1961 1969Zeven	14.060	15.318	15.825	20.569		Bremervöör	17.040	18.159	19.858	22.305	44.021	45.455	69.42772.700

 Politik 
 Landrööt 
Born:Territoriale Veränderungen in Deutschland und deutsch verwalteten Gebieten 1874–1945
 1. April 1885–1885: Franz Albert Siemens
 1885–1889: Curt Grüttner
 1889–1893: Hugo Stolle
 1893–1902: Paul Brockhoff
 1902–1917: Paul Wiedenfeld
 1917–1931: Ernst Ludwig Grubitz
 1931–1932: Karl Heimerich
 1932–1933: Johannes Bierbach
 1933–1945: Friedrich Kraft Freiherr Schenck zu Schweinsberg
 ~Mai 1945: Dohrmann (von de Briten insett)
 1. November 1946–: Joachim Burfeindt
 Walter Hölter
 1972–1977: Wilhelm Brunkhorst

 Böverkreisdirekters 
 4. Juni 1947–29. November 1947: Hans Mühlenfeld, DP
 7. Juni 1948–31. März 1955: Albert Beneke
 1. April 1955–31. Juli 1977: Johannes zum Felde

 Kultur 

1956 hett de Landkreis en Patenschop för den Kreis Stuhm in Westprüßen övernahmen. Dat heet, dat de Landkreis sik insett för dat Wohren von de Kultur un Geschicht von de Lüüd, de na’n Tweten Weltkrieg ut’n Kreis Stuhm flücht un verdreven worrn sünd un sik in de Kreisgemeenschop Stuhm tohoopslaten hebbt. As de Landkreis Bremervöör 1977 oplööst worrn is, hett de Landkreis Rodenborg disse Patenschop övernahmen.

 Gemenen 
De Gemenen von’n Kreis Bremervöör (Stand 1. Dezember 1910, ahn Kreis Zeven):
 Gemeen Inwahners Gemeen Inwahners Gemeen Inwahners Gemeen InwahnersAh 58Alfs 418Annerlingen 209Augussendorp 328Augussendorper Moor, Goodsbezirk 0Barchel 291Barkhusen 230Basdaal 324Bevern 630Beverner Holt, Forstbezirk 0Bremervöör 3.864Brillit 247Byhusen 180Dahldörp 168Deins 196Eekholt, Forstbezirk0Eenstellige Hööv 191Eversdörp 579Farven 225Fehrenbrook 63Findörp 246Fohrendaal 102Fohrendörp 363Friedrichsdörp 247Geestdörp *Glinn 158Gnarrenborg 820Grafel 135Granst 138Haßel 144Heesdörp 548Hinzel, Forstbezirk24Hipst 161Hönau 172Horst 26Isheim 196Karkwist 161Klenkendörp 356Kolheim 134Kuhs 582Kuhstermoor 265Lahmst 128Langenhusen 317Lindörp 161Malst 165Mehdörp 332Minst 159Mintenborg 85Neendamm 127Neer-Ochenhusen 523Ochenhusen 227Ohrel 235Öölm 872Ooltwist 112Öös 178Oostendörp 330Örel 475Ottendörp 120Parnwinkel 165Plönjeshusen 123Poggmöhlen 54Rübehorst 46Sandbossel 142Seedörp 193Sprekens 100Stemmermöhlen 64Sürsen 809Tingo 83Tzassenholt 154Volkmarst 200
 * Geestdörp is 1904 Deel von Gnarrenborg worrn un harr 1895 444 Inwahners

 Borns 

Kategorie:Landkreis
Kategorie:Provinz Hannover
Kategorie:Landkreis Rodenborg (Wümm)
Kategorie:Gifft dat nich mehr